

**RADVILIŠKIO RAJONO SAVIVALDYBĖS TARYBA**

**SPRENDIMAS**

**DĖL 2013 M. LAPKRIČIO 21 D. SPRENDIMO NR. T-630**

**„DĖL CENTRALIZUOTO VAIKŲ PRIĖMIMO Į RADVILIŠKIO RAJONO SAVIVALDYBĖS ŠVIETIMO ĮSTAIGŲ IKIMOKYKLINIO IR PRIEŠMOKYKLINIO UGDYMO GRUPES TVARKOS APRAŠO PATVIRTINIMO“ DALINIO PAKEITIMO**

2014 m. rugpjūčio 21 d. Nr. T-805

Radviliškis

Vadovaudamasi Lietuvos Respublikos vietos savivaldos įstatymo 18 straipsnio 1dalimi, Radviliškio rajono savivaldybės taryba nusprendžia iš dalies pakeisti Radviliškio rajono savivaldybės tarybos 2013 m. lapkričio 21 d. sprendimu Nr. T-630 „Dėl Centralizuoto vaikų priėmimo į Radviliškio rajono savivaldybės švietimo įstaigų ikimokyklinio ir priešmokyklinio ugdymo grupes tvarkos aprašo patvirtinimo“ patvirtinto Centralizuoto vaikų priėmimo į Radviliškio rajono savivaldybės švietimo įstaigų ikimokyklinio ir priešmokyklinio ugdymo grupes tvarkos aprašą:

1. Pakeisti 13 punktą ir išdėstyti jį taip:

„13. Prašyme nurodoma:

13.1. tėvų (globėjų) asmens duomenys, deklaruotų ir faktinių gyvenamųjų vietų adresai, telefonų numeriai, elektroninio pašto adresai;

13.2. vaiko asmens duomenys, deklaruotos ir faktinės gyvenamosios vietos adresai;

13.3. pageidaujama lankyti Įstaiga (nurodyti ne daugiau kaip dvi alternatyvas) ir Grupės tipas;

13.4. pageidaujama vaiko priėmimo į Įstaigą data;

13.5. pageidaujama Grupės darbo trukmė;

13.6. vaiko gimtoji kalba;

13.7. duomenys apie teisę vaiką į Įstaigą priimti be eilės (pagal Aprašo 23 punktą);

13.8. duomenys apie pirmumo teisę priimant vaiką į grupę (pagal Aprašo 22 punktą);

13.9. pridedami dokumentai, įrodantys pirmumo teisę priimant vaiką į grupę;

13.10. vaiko turimi sutrikimai;

13.11. kitos pageidaujamos paslaugos (jei yra Savivaldybės švietimo ir sporto paslaugų centro Pedagoginės psichologinės tarnybos pažyma „Dėl specialiojo ugdymosi ir/ar švietimo pagalbos skyrimo“ ir/ar Neįgalumo ir darbingumo nustatymo tarnybos prie socialinės apsaugos ir darbo ministerijos vaiko neįgalumo pažymėjimas):

13.11.1. logopedo;

13.11.2. specialiojo pedagogo;

13.11.3. psichologo;

13.11.4. socialinio pedagogo;

13.11.5. judesio korekcijos pedagogo;

13.11.6. masažuotojo;

13.12. informacija apie pranešimų gavimo būdą, užtikrinimas, kad pateikiami duomenys teisingi, ir sutikimas reikalingus duomenis rinkti automatiniu būdu.“

2. Pripažinti netekusiu galios 14.4 papunktį.

3. Pakeisti 16.2 papunktį ir išdėstyti jį taip:

„16.2. prie prašymo pridedami dokumentai ir/ar jų kopijos (vaiko gimimo liudijimas; dokumentai, įrodantys vaiko priėmimo į Įstaigą be eilės ar pirmumo teisę);

4. Pakeisti 29 punktą ir išdėstyti jį taip:

„29. Apie vaikui suteiktą vietą Įstaigoje tėvams (globėjams) pranešama prašyme nurodytu telefono numeriu arba elektroninio pašto adresais pasirinktinai. Tėvas (globėjas) informaciją apie vaikui suteiktą vietą Įstaigoje gali rasti Duomenų bazėje, esančioje Savivaldybės tinklalapyje www.radviliskis.lt, arba gauti tiesiogiai kreipiantis į Įstaigos vadovą.“

5. Pakeisti 30 punktą ir išdėstyti jį taip:

„30. Tėvai (globėjai), gavę pranešimą apie vaiko priėmimą, privalo atvykti į nurodytą Įstaigą per 10 kalendorinių dienų patvirtinti, kad jų vaikas Įstaigą lankys, ir Įstaigos duomenų bazės tvarkytojui pateikti vaiko gimimo liudijimą. Jei prašymas dėl vaiko priėmimo buvo pateiktas elektroniniu būdu, atvykę tėvai (globėjai) turi pasirašyti iš Duomenų bazės išspausdintą prašymą dėl vaiko priėmimo.“

6. Pakeisti 31 punktą ir išdėstyti jį taip:

„31. Tėvai (globėjai), dėl pateisinamų priežasčių (ligos, išvykimo) negalintys atvykti į Įstaigą per 10 kalendorinių dienų patvirtinti, kad jų vaikas Įstaigą lankys, apie tai turi informuoti Įstaigos vadovą raštu (elektroniniu ar registruotu laišku) ir pranešti, kad jų vaikas Įstaigą lankys bei dokumentų pateikimo datą.“

7. Pakeisti 32 punktą ir išdėstyti jį taip:

„32. Per 10 kalendorinių dienų tėvams (globėjams) nepatvirtinus, kad jų vaikas Įstaigą lankys, ir nepateikus reikiamų dokumentų (išskyrus 31 punkte nurodytus atvejus), vaikas netenka skirtos vietos. Įstaigos duomenų bazės tvarkytojas vaiką išbraukia iš Grupės sąrašo ir apie laisvą vietą pranešama kito laukiančio eilės vaiko tėvams (globėjams).“

8. Pakeisti Centralizuoto vaikų priėmimo į Radviliškio rajono savivaldybės švietimo įstaigų ikimokyklinio ir priešmokyklinio ugdymo grupes tvarkos aprašo priedą (pridedama)

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Darius Brazys

Centralizuoto vaikų priėmimo

į Radviliškio rajono savivaldybės

švietimo įstaigų ikimokyklinio ir

priešmokyklinio ugdymo grupes

tvarkos aprašo priedas

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(prašymą teikiančio tėvo (globėjo) vardas, pavardė, asmens kodas)*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(deklaruotos gyvenamosios vietos adresas)*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(faktinės gyvenamosios vietos adresas)*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(telefono numeris, elektroninio pašto adresas)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Radviliškio rajono savivaldybės švietimo įstaigos direktoriui)*

**PRAŠYMAS**

20\_\_\_ m. \_\_\_\_\_\_\_\_\_\_\_\_\_\_\_ \_\_\_\_d.

Prašau priimti mano sūnų (dukterį)/globotinį(-ę) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(vaiko vardas, pavardė, asmens kodas, gimimo data, deklaruotos ir faktinės gyvenamosios vietos adresai)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**(I pasirinkimas)** nuo 20\_\_\_ m. \_\_\_\_\_\_\_\_\_\_\_\_\_\_\_\_\_\_\_\_ \_\_\_\_ d. į \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(įstaigos pavadinimas)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ikimokyklinio ugdymo grupę;

priešmokyklinio ugdymo grupę *(pasirinkimą žymėti X ).*

Pageidauju, kad vaikas būtų ugdomas grupėje, kurios darbo trukmė \_\_\_\_\_\_\_\_ val.

**(II pasirinkimas)** nuo 20\_\_\_ m. \_\_\_\_\_\_\_\_\_\_\_\_\_\_\_\_\_\_\_\_ \_\_\_\_ d. į \_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(įstaigos pavadinimas)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ikimokyklinio ugdymo grupę;

priešmokyklinio ugdymo grupę *(pasirinkimą žymėti X ).*

Pageidauju, kad vaikas būtų ugdomas grupėje, kurios darbo trukmė \_\_\_\_\_\_\_\_ val.

Vaiko gimtoji kalba \_\_\_\_\_\_\_\_\_\_\_\_\_\_\_\_\_\_\_\_\_\_\_.

Pažymiu teiginius, kuriais vadovaujantis vaikas į Įstaigą priimamas be eilės:

vaikui Savivaldybės administracijos direktoriaus įsakymu paskirtas (Vaiko gerovės komisijos siūlymu) privalomas ikimokyklinis ar priešmokyklinis ugdymas;

vaikas einamaisiais metais pradėtas globoti ar įvaikintas;

vaikas toje Įstaigoje lankė ikimokyklinio ugdymo grupę, todėl į priešmokyklinio ugdymo grupę priimamas be eilės.

Pažymiu teiginius, kuriais vadovaujantis turėtų būti suteikiama pirmumo teisė priimant vaiką į Įstaigą (žymėti X):

vaikas, kuriam Savivaldybės švietimo ir sporto centro Pedagoginė psichologinė tarnyba nustatė specialiuosius ugdymosi poreikius;

vaikas, kurį augina vienas iš tėvų (globėjų) (jeigu tėvai išsituokę, vienas iš tėvų miręs, teismo pripažintas dingusiu be žinios, teismo pripažintas neveiksniu, atlieka laisvės atėmimo bausmę laisvės atėmimo įstaigoje, vienam iš tėvų neterminuotai apribota tėvų valdžia, tėvystė iš viso nenustatyta);

vaikas iš socialiai remtinos šeimos;

vaikas iš šeimos, auginančios tris ir daugiau vaikų;

vaikas, kurio vienas iš tėvų yra mokinys, studentas ir mokosi mokymo įstaigų dieniniame skyriuje;

vaikas, kurio tėvas atlieka tikrąją karinę tarnybą;

vaikas, kurio vienas iš tėvų yra pirmosios ar antrosios grupės invalidas;

vaikas, kurio brolis ir(ar) sesuo lanko tą pačią Įstaigą.

Pridedu pirmumo teisę įrodančius dokumentus:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vaiko turimi sutrikimai (žymėti X):

elgesio ir emocijų;

kalbos ir kalbėjimo;

intelekto;

regos;

klausos;

judesio ir padėties bei neurologiniai;

įvairiapusiai raidos;

kompleksiniai;

kiti (įrašyti)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Pageidauju, kad vaikas gautų kitas paslaugas (pasirinkti pažymint X):

logopedo;

specialiojo pedagogo;

psichologo;

socialinio pedagogo;

judesio korekcijos pedagogo;

masažuotojo.

Kito tėvo/mamos (globėjo(-os) duomenys \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(vardas, pavardė, asmens kodas,*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*deklaruotos ir faktinės gyvenamosios vietos adresai, telefono numeris, elektroninio pašto adresas)*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

Prašau informaciją apie vaiko priėmimą į Įstaigą pateikti (pasirinkti vieną būdą pažymint X):

**telefonu, numeriu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

**elektroniniu paštu, adresu(-ais)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Užtikrinu, kad prašyme pateikti duomenys yra teisingi.

**Sutinku, kad reikalingi duomenys būtų renkami automatiniu būdu.

*\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(parašas) (vieno iš tėvų (globėjų) vardas, pavardė)*

Prašymo gavimo patvirtinimas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(pildo švietimo įstaigos duomenų bazės tvarkytojas) švietimo įstaigos duomenų bazės tvarkytojo vardas, pavardė, parašas, prašymo gavimo data*